cyanic-selkie/wikianc huggingface dataset:
Damian Willemse
Damian Willemse (gebore 7 Mei 1998 in Strand, Wes-Kaap) is 'n Suid-Afrikaanse rugbyspeler, wat tans vir die  superrugby speel. Sy gereelde posisie is op losskakel, maar hy kan ook op heelagter speel. Hy was ook deel van Suid-Afrika se span tydens die Rugbywêreldbeker 2019.
Uraan
Hidrides, karbides, en nitrides
Uraan wat verhit word in die teenwoordigheid van waterstof by 'n temperatuur van 250 tot 300 °C reageer om uraanhidried te vorm. By hoër temperature sal die waterstof omkeerbaar verwyder word. Hierdie eienskap van uraan maak uraanhidrides geskik as 'n begin-materiaal vir die vervaardiging van reaktiewe met verskeie ander karbiede-, nitriede-, en haliedeverbindings. Twee kristal veranderinge van uraanhidried betaan: 'n α vorm verkrygbaar teen lae temperature, en 'n β vorm wat geskep word teen temperature bo 250 °C.
Damian Willemse
2014–2016: Skolerugby
Willemse is in die Strand gebore. Hy het skool gegaan en rugby gespeel vir die Paul Roos Gimnasium in die nabygeleë Stellenbosch. In 2014, is hy gekies om die Westelike Provinsie te verteenwoordig by die onder-16 Grant Khomo Week gehou te Pretoria. Hy begin al drie hul wedstryde, met drie oorwinnings, plus 'n drie in die eindstryd van die toernooi, 'n 26-11 oorwinning oor die gashere, die Blou Bulle.
2017: Stormers
Slegs maande ná hy sy skoolloopbaan voltooi het, is Willemse ingesluit in die Stormersspan vir die 2017 Superrugbyseisoen. Hy is gekies vir die span se Ronde Drie wedstryd teen die Southern Kings op 4 Maart, en hy maak sy Superrugbydebuut – op die ouderdom van net 18 jaar en 302 dae – deur op te draf vir die laaste vier minute van die wedstryd.
Uraan
Halides
Teen kamertemperatuur het UF6 'n hoë dampdruk, wat dit gebruiklik maak in die gasdiffusie proses om uraan-235 vanuit die meer algemene uraan-238 isotoop te skei. Hierdie verbinding kan voorberei word uit uraandioksied en uraanhidried deur die volgende proses:
Damian Willemse
Persoonlike lewe
Willemse is die jonger broer van Ramone Samuels, ook 'n professionele rugbyspeler. Beide broers was lede van die WP-span wat die Curriebeker in 2017 verower het.
Uraan
Halides
Die gevormde UF6, 'n wit vastestof, is hoogs reaktief (by fluorinering, sublimeer maklik (vorm byna 'n perfekte gasdamp)), en is die mees vlugtige verbinding van uraan wat bestaan.
Een metode om uraantetrachloried (UCl4) te berei is deur die reaksie tussen chloor met uraanmetaal of uraanhidried. Die reduksie van UCl4 in die teenwoordigheid van waterstof produseer uraantricloried (UCl3) terwyl hoër uraanchlorides geproduseer word deur die reaksie met bykomstige chloor. Alle uraanchlorides reageer met water en lug.
Bromides en jodides van uraan word gevorm deur die direkte reaksie van broom en jodium, ooreenkomstig, of deur die addisie van UH3 by die betrokke element se sure. Bekende voorbeelde sluit die volgende in: UBr3, UBr4, UI3 en UI4. Uraanoksihalides is wateroplosbaar en sluit UO2F2, UOCl2, UO2Cl2 en UO2Br2 in. Die stabiliteit van oksihalides verminder soos die atoommassa van die halide komponent toeneem.
Bronne
Volledige bronnelys inligting vir werke aangehaal
Dysidea arenaria
Dysidea arenaria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1965 deur Bergquist.
Neopelta imperfecta
Neopelta imperfecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopelta en tot die familie Neopeltidae. Die wetenskaplike naam van die spesie is die eerste keer geldig gepubliseer in 1880 deur Schmidt.
Ozoroa okavangensis
Ozoroa okavangensis is 'n struik wat aan die familie van mango-agtiges (Anacardiaceae) behoort. Die plant is endemies aan Namibië.
Vos
'n Vos (genus Vulpes) is 'n klein roofdier van die familie van die Hondagtiges (Canidae) wat inheems is in Europa, Afrika, Asië en Noord-Amerika. In Suid-Afrika word net een egte vos, die silwervos of silwerjakkals (Vulpes chama), aangetref, wat soms met die bakoorjakkals (Otocyon megalotis) verwar word omdat albei spesies in die omgangstaal ook as draaijakkalse bekend staan.
Phaistos
Phaistos (ook: Phaestus, Grieks : Φαιστός, Phaistos, in die Moderne Grieks as Festos uitgespreek en daarom soms ook so getranslitereer), is die naam van 'n belangrike uitgrawing in die gemeente Faistos naby Timbaki aan die suidekant op die eiland Kreta, veral bekend as gevolg van 'n paleis uit die Minoïese tydperk. Dit is in die munisipaliteit Timbaki, op die Messara-vlakte, geleë. In Phaistos is die geheimsinnige Skyf van Phaistos gevind (nou in die Nasionale Museum van Heraklion).
Vos
Algemeen
Hoewel verskeie hondagtiges (familie Canidae) in die omgangstaal "vosse" genoem word, byvoorbeeld die poolvos (Alopex lagopus) en die woestynvos (Fennecus zerda), is slegs lede van die genus Vulpes egte vosse. Dit is klein roofdiere met groot, gepunte ore, 'n spits snoet en 'n lang, pluimvormige stert. Kenmerkend is ook die driehoekige kop en die ovaal, skuins geplaasde pupille.
Phaistos
Die uitgrawing van Phaistos is minder bekend (en baie stiller) as Knossos en is in die suide van Kreta, ses kilometer van die kus af, geleë. Phaistos is ook kleiner as Knossos en is nie herstel of herbou nie. Vanweë die ligging op 'n heuwel, is die uitsig besonders mooi. Die paleis het die eens digbevolkte Messara-vlakte uitkyk. Daar is eintlik twee paleise hier: die eerste is vernietig tydens 'n groot ramp omstreeks 1400 v.C. Waar die eerste paleis 'n "koninklike" woning was, het die tweede die tuiste geword van 'n "onderkoning", en nie veel meer as 'n administratiewe sentrum nie.
In die klassieke periode is daar 'n nuwe stad op die ou plek gebou, maar in die Romeinse tyd is dit deur Knossos en die nabygeleë Gortys oorrompel.
Vos
Algemeen
Die kleur van die pels wissel van spesie tot spesie en ook binne dieselfde spesie. Vosse wat in woestyne en droë gebiede leef, is geler van kleur as die rooibruin vosse van die woude. Vosse kom in Europa, Afrika, Asië en Noord-Amerika voor.
Europese vos
Die vos met die grootste verspreidingsgebied is die Europese vos (Vulpes vulpes), wat net soos die jakkals in volksverhale die rol van die slu dier vertolk. Hy kom feitlik oor die hele Europa, in Noordwes-Afrika en in groot dele van Asië voor en is ook in Australië ingevoer. In Amerika kom 'n spesie voor wat volgens sommige dierkundiges tot dieselfde spesie as die Europese vos gereken word, terwyl ander hom as 'n spesie op sy eie beskou. Oor die algemeen is die Europese vos helderroesbruin van kleur met ’n wit keel en pens, maar heelwat kleurvariasies word ook aangetref.
Suid-Afrikaanse verteenwoordiger
Die enigste vos wat in Suid-Afrika aangetref word, die silwervos, ook bekend as die silwerjakkals (Vulpes chama), is 'n klein dier met 'n skouerhoogte van sowat 30 cm en 'n massa van sowat 4 kg. Hy word oral in die droër gebiede aangetref, maar selde gesien omdat hy baie sku is en nie bedags sy skuilplek verlaat nie. Die algemene pelskleur is silwergrys en die stert eindig in 'n swart punt. Die silwerjakkals vreet hoofsaaklik insekte en vang net by uitsondering pluimvee of lammers. Die wyfie is 7 tot 8 weke lank dragtig en gewoonlik word 3 tot 5 kleintjies op 'n keer gebore.
Bakoorjakkals
Die bakoorjakkals (Otocyon megalotis) is geen egte vos nie, maar ook geen egte jakkals nie en sommige dierkundiges klassifiseer hom in 'n afsonderlike subfamilie. Die opvallendste kenmerk van hierdie grysbruin dier is sy besonder groot, breë ore, wat wit is aan die binnekant.
Hy kom veral in die westelike dele van Suider-Afrika voor en leef alleen, in pare of selfs in familiegroepe. Hoewel hy eintlik ’n nagdier is, word hy ook dikwels bedags gesien. Die bakoorjakkals is 'n onskadelike dier wat hoofsaaklik insekte vreet. Vanweë sy gewoonte om op sy spoor terug te draai, word hy dikwels ook die draaijakkals genoem. Die naam word egter ook soms aan die silwerjakkals gegee, wat verwarrend kan wees.
Linda Gary
Linda Gary (4 November 1944 – 5 Oktober 1995) was 'n Amerikaanse aktrise. Sy was bekend vir haar rolle in die rolprente He-Man and She-Ra: The Secret of the Sword (1985), Happily Ever After (1990), en Switch (1991), en in die televisiereeks Spider-Man (1994).
Freatiese uitbarsting
thumb|220px|'n Freatiese uitbarsting: 1. waterdampwolk, 2. magmabuis, 3. lae lawa en as, 4. stratum, 5. watertafel, 6. ontploffing, 7. magmakamer.
thumb|150px|links|'n Freatiese uitbarsting in 1980 op die kruin van [[Mount Saint Helens, Washington.]]
Beskrywing
Die uiterse temperatuur van die magma in 'n vulkaan (tussen sowat 500 en 1 170 °C) veroorsaak die feitlik onmiddellike verdamping van water in stoom, wat lei tot die ontploffing van stoom, water, as, gesteente en vulkaanbomme.
Op Mount Saint Helens in die staat Washington het honderde stoomontploffings die Pliniese uitbarsting van die vulkaan in 1980 voorafgegaan.
As gesmelte lawa teenwoordig is, word dit geklassifiseer as 'n freatomagmatiese uitbarsting. 'n Soortgelyke, maar minder intense voorval kan 'n moddervulkaan veroorsaak.
Freatiese ontploffings sluit gewoonlik stoom en rotsstukke in; vloeibare lawa is ongewoon. Die temperatuur van die fragmente kan wissel tussen koud en gloeiend. Sulke uitbarstings skep soms breë, lae kraters bekend as maars. Freatiese uitbarstings kan gepaardgaan met die vrystelling van koolstofdioksied of waterstofsulfied. Genoeg van eersgenoemde kan 'n mens laat versmoor en laasgenoemde is 'n algemene gif.
'n Uitbarsting in 1979 op die eiland Java het 140 mense gedood, die meeste deur middel van giftige gasse.
Simon Baker
Simon Baker (gebore 30 Julie 1969) is 'n Australiese akteur, vervaardiger, en regisseur. Hy is bekend vir sy rolle in die rolprente Land of the Dead (2005), The Devil Wears Prada (2006), en Margin Call (2011), en in die televisiereeks The Mentalist (2008).
Homo cepranensis
Homo cepranensis is ’n voorgestelde naam vir ’n menslike spesie wat verteenwoordig word deur ’n enkele kopbeen wat in 1994 in Italië ontdek is. Die fossiel is deur die argeoloog Italo Biddittu ontdek en is die bynaam "Ceprano-mens" gegee na aanleiding van ’n nabygeleë dorp 89 km suidoos van Rome.
Die ouderdom van die fossiel word geskat op tussen sowat 350 000 en 500 000 jaar. Die eienskappe van die kopbeen dui op ’n oorgang tussen Homo erectus en latere spesies soos Homo heidelbergensis. Volgens ’n 2011-studie is dit ’n voorsaat van Homo neanderthalensis.
Ozoroa nitida
Ozoroa nitida is 'n struik wat aan die familie van mango-agtiges (Anacardiaceae) behoort. Die plant is endemies aan Zambië.
Jurga Ivanauskaitė
Jurga Ivanauskaitė (* 14 November 1961 in Vilnius; † 17 Februarie 2007 in Vilnius) was 'n Litause skrywer, essayis, toneelskrywer, skilder en digter.
Ivanauskaitė, wat grafiese ontwerp gestudeer het, het verskeie romans en twee kinderboeke met sprokies geskryf, asook essays en reisverhale in koerante gepubliseer. Haar werke is in Engels, Sweeds, Lets, Pools, Russies, Duits en ander tale vertaal.
Haar roman "Die Reënheks" vertel die verhaal van drie vroue in verskillende historiese tydperke wat aan tydgebonde onderdrukking blootgestel word en wie se liefde vir besondere mans onvervul moet bly. Die roman speel af in die moderne Vilnius kort ná die ontbinding van die Sowjetunie, in Jerusalem in die tyd van Jesus en in die Middeleeuse landelike Litaue. Haar kritiese benadering tot die Rooms-Katolieke geloof het vir Jurga Ivanauskaitė probleme in haar tuisland geskep. Die roman is intussen verfilm.
In haar latere lewe het Ivanaskautė, wat in 1994 'n besoek aan Indië gebring het, tot die boeddhisme aangetrokke gevoel en 'n aktivis vir Tibet geword. Drie van haar romans handel oor dié land. Met haar roman Placebo het sy tematies weer na haar tuisland Litaue en die huidige tydperk teruggekeer.
Ivanauskaitė is in 2007 op die ouderdom van 45 jaar in haar geboortestad Vilnius aan kanker oorlede.
George R. Robertson
George R. Robertson (20 April 1933 — 29 Januarie 2023) was 'n Kanadese akteur en skrywer. Hy was bekend vir sy rol in die rolprent Still Mine (2012).
Dysidea cacos
Dysidea cacos is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1888 deur Lendenfeld.
Ozoroa gossweileri
Ozoroa gossweileri is 'n boom of struik wat aan die familie van mango-agtiges (Anacardiaceae) behoort. Die plant is endemies aan Angola.
Dysidea avara
Dysidea avara is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1862 deur Schmidt.
Strumaria phonolithica
Strumaria phonolithica is 'n meerjarige blomplant en geofiet wat tot die genus Strumaria behoort. Die spesie is endemies aan Namibië waar dit in die suidweste voorkom.
Dougie Baldwin
Dougie Baldwin (gebore 13 November 1996) is 'n Australiese akteur. Hy is bekend vir sy rolle in die rolprent Nowhere Boys: The Book of Shadows (2016) en in die televisiereekse Nowhere Boys (2013) en Disjointed (2017).
Neopelta plinthosellina
Neopelta plinthosellina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopelta en tot die familie Neopeltidae. Die wetenskaplike naam van die spesie is die eerste keer geldig gepubliseer in 1988 deur Lévi & Lévi.
Sasha Roiz
Sasha Roiz (gebore 21 Oktober 1973) is 'n Kanadese akteur. Hy is bekend vir sy rolle in die rolprente The Day After Tomorrow (2004), Land of the Dead (2005), 16 Blocks (2006), en Pompeii (2014).
Neopeltidae
Neopeltidae is 'n familie van sponsdiere uit die klas van die Demospongiae (gewone sponse).
La Leggenda del Piave
La Leggenda del Piave is 'n Italiaanse liedjie geskryf deur E. A. Mario. Dit is oor Italië in die Eerste Wêreldoorlog.
Teks
Die lied het vier dele en is oor die Italiaanse front tydens die Eerste Wêreldoorlog.
Strumaria picta
Strumaria picta is 'n meerjarige blomplant en geofiet wat tot die genus Strumaria behoort en deel is van die fynbos en die Sukkulente Karoo. Die spesie is endemies aan die Noord-Kaap en kom op die Bokkeveldberge-eskarp voor. Die plant word beskou as seldsaam.
Dysidea cana
Dysidea cana is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Ozoroa kassneri
Ozoroa kassneri is 'n struik wat aan die familie van mango-agtiges (Anacardiaceae) behoort. Die plant is inheems aan die Demokratiese Republiek die Kongo, Tanzanië en Zambië.
Daar is twee subspesies:
Neopelta pulvinus
Neopelta pulvinus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopelta en tot die familie Neopeltidae. Die wetenskaplike naam van die spesie is die eerste keer geldig gepubliseer in 2007 deur Kelly.
2003 Maleisiese Grand Prix
Die 2003 Formule Een Maleisiese Grand Prix het op 23 Maart 2003 op die Sepang Internasionale Renbaan in Sepang plaasgevind.
Ozoroa homblei
Ozoroa homblei is 'n struik wat aan die familie van mango-agtiges (Anacardiaceae) behoort. Die plant is inheems aan Angola, Demokratiese Republiek die Kongo en Zambië.
Sydoring
Die sydoring (Vachellia rehmanniana), voorheen Acacia rehmanniana, is 'n boom wat tot 8 m hoog kan word. Dit dra wit balvormige blomme in die somer, en  kom voor in Limpopo, Mpumalanga, KwaZulu-Natal, en ook in Botswana, Zambië en Zimbabwe. In Engels staan die boom bekend as die Silky Thorn.
Die boom se FSA-nommer is 182.
Marjorie Gateson
Marjorie Gateson (17 Januarie 1891 – 17 April 1977) was 'n Amerikaanse aktrise. Sy was bekend vir haar rolle in die rolprente The World Changes (1933), Chained (1934), The Milky Way (1936), en Wife vs. Secretary (1936).
Lorraine Gary
Lorraine Gary (gebore 16 Augustus 1937) is 'n Amerikaanse aktrise. Sy is bekend vir haar rolle in die rolprente Jaws (1975), Jaws 2 (1978), 1941 (1979), en Jaws: The Revenge (1987).
Ozoroa macrophylla
Ozoroa macrophylla is 'n struik wat aan die familie van mango-agtiges (Anacardiaceae) behoort. Die plant is endemies aan Zambië.
Euryops tenuissimus
Die grootharpuisbos (Euryops tenuissimus) is 'n struik endemies aan die Noord-Kaap en die Wes-Kaap is en is deel van die fynbos-bioom.
Die plant het twee subspesies:
Eric Bana
Eric Bana (gebore 9 Augustus 1968) is 'n Australiese akteur, skrywer, en vervaardiger. Hy is bekend vir sy rolle in die rolprente Chopper (2000), Troy (2004), Munich (2005), en The Time Traveler's Wife (2009).
Neopetrosia
Neopetrosia is 'n genus van sponsdiere uit die familie van die Demospongiae (gewone sponse).
Ozoroa longepetiolata
Ozoroa longepetiolata is 'n struik wat aan die familie van mango-agtiges (Anacardiaceae) behoort. Die plant is endemies aan Zambië.
Jimi Bani
Jimi Bani is 'n Australiese akteur en vervaardiger. Hy is bekend vir sy rolle in die televisiereekse The Straits (2012) en Ready for This (2015).
Skermblom
Die skermblom (orde Cornales) het sy naam te danke aan sy skermvormige bloeiwyse, wat 'n besondere kenmerk van die orde is. Die talle klein blommetjies het vier of vyf kroonblare en 'n onderstandige vrugbeginsel. Die vrugte is meestal splitsvrugte wat in twee dele, elk met een saadjie, uiteenval. Die blare van baie skermblomme is saamgestel.
Altesaam drie families word onderskei en veral van die uifamilie (familie Apiaceae) word verskeie verteenwoordigers gekweek vir hul geurige blare (byvoorbeeld pietersielie), hul wortels (byvoorbeeld geelwortels) of hul saad (byvoorbeeld komyn). Die kenmerkendste eienskap van die skermblom (orde Cornales of Umbellales) is die bloeiwyse wat altyd die vorm van 'n skerm (umbellum) aanneem. By 'n skermvormige bloeiwyse ontspring ’n aantal syasse vanuit 'n sekere punt van die stingel (hoofas), en om die vertakkingspunt is daar 'n krans van skutblaartjies wat as die omwindsel (involucrum) bekend is.
Wanneer daar 'n blom op die punt van elke syas is, is die skerm enkelvoudig, maar dikwels vertak elke syas weer eens in 'n aantal syasse met blomme aan die uiteindes daarvan. So ’n skerm staan dan as 'n saamgestelde skerm bekend. Dikwels is daar ook om die tweede vertakking 'n krans van skutblaartjies wat as 'n omwindseltjie (involucella) bekend is. Die blomme is meestal klein en die kelk en kroon bestaan uit vier of vyf dele. Die kelk is dikwels gereduseer tot ’n klein randjie.
Pietersieliefamilie
Die meeste van die ongeveer 3 000 spesies van die pietersieliefamilie (Apiaceae of Umbelliferae) kom in die Noordelike Halfrond voor. Die meeste van hulle is kruidagtige plante. Die blare is meestal veervormig saamgesteld en is afwisselend op die hol stingel gerangskik. Dit het 'n duidelike blaarskede. Die bloeiwyse is meestal 'n saamgestelde skerm, maar by sommige spesies is die skerm enkelvoudig. By spesies van die genus Eryngium is die syassies van die bloeiwyse so kort dat die bloeiwyse soos 'n hofie lyk.
Dysidea chalinoides
Dysidea chalinoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skermblom
Pietersieliefamilie
Die vrugbeginsel van die Apiaceae is tweehokkig en het twee style. Na bevrugting ontwikkel dit in 'n dubbele dopvrug met een saadjie per hok. Aangesien die vrug in twee dele uiteenval, is dit 'n splitsvrug. In die vrug kom dun buisies met vlugtige olies daarin voor en hierdie vlugtige olies veroorsaak die dikwels sterk geur en smaak van spesies soos komyn (Cumimum cymimym) en anys (Pimpinella anisum). By die anysplant, wat oorspronklik waarskynlik uit Klein-Asië afkomstig is, het benewens die vruggies ook die blare en stingels oliehoudende buisies.
Van die bekendste lede van die pietersieliefamilie wat as groentes of kruide gebruik word, is die geelwortel (Daucus carota), pietersielie (Petroselinum crispum), seldery (Apium graveolens), finkel (Foeniculum vulgare), koljander (Coriandrum sativum), dille (Anethum graveolens) en anys (Pimpinella anisum). Benewens die baie eetbare spesies is daar ook dodelik giftige spesies wat tot die familie behoort. Een voorbeeld daarvan is Conium maculatum, waarvan die onryp vrugte in 399 v.C. gebruik is om die gifdrank vir Sokrates te berei toe laasgenoemde ter dood veroordeel is.
Benewens 'n aantal kruidagtige spesies behoort die Suider-Afrikaanse wildepietersieliebos (Heteromorpha arborescens) en die geelwortelboom (Steganotaenia araliacea) tot die pietersieliefamilie. Eersgenoemde het 'n wye verspreiding (van Kaapstad tot in Zimbabwe en verder noord), terwyl laasgenoemde slegs in die noordelike, laagliggende gedeeltes van Suider-Afrika en ietwat verder noord voorkom.
Kiepersolfamilie
Die kiepersolfamilie (Araliaceae) bestaan uit ongeveer 800 spesies, waarvan die meeste struike en klimplante is. Die blare is enkelvoudig en handvormig ingesny of handvormig saamgestel. Die blomme, wat meestal in ’n skermvormige bloeiwyse gedra word, is tweeslagtig (met sowel meeldrade as stampers) en is reëlmatig van vorm.
Kornoeliefamilie
Die kornoeliefamilie (Cornaceae) bestaan uit ongeveer 90 spesies houtagtige en kruidagtige plante met enkelvoudige, kruisgewys teenoorstaande blare. Die blomkranse bestaan meestal uit 4 dele en die bloeiwyse is soos by ander lede van die orde ’n skerm of tuil ('n skerm waar die blomme feitlik in een vlak lê). Die blomme is een- of tweeslagtig.
Pyrrhusoorwinning
'n Pyrrhusoorwining is ’n oorwinning wat soveel moeite verg dat dit dieselfde effek as ’n nederlaag het. Met ander woorde, dit beteken dat iets soms soos 'n oorwinning kan lyk, terwyl dit eintlik 'n verlies is; 'n "valse" oorwinning.
Skermblom
Kornoeliefamilie
Die vrugbeginsel is tweehokkig, maar het slegs een styl. Ook by hierdie familie is die vrug 'n besagtige steenvrug. Die familie is vernoem na die kornoelies (genus Cornus) wat in Europa voorkom. 'n Bekende tuinplant wat ook tot die familie behoort, is die Japanse lourier (Aucuba japonica). In Suider-Afrika is daar twee genera van bome, elk met een spesie, wat tot die familie behoort. Die twee spesies is die assegaai (Curtisia dentata), wat in inheemse woude van Kaapstad tot in Zimbabwe voorkom, en Afrocrania volkensii, wat slegs in die ooste van Zimbabwe voorkom.
Pyrrhusoorwinning
'n Belangrike strategiese oorweging is of 'n mens genoeg reserwes het of verliese kan inhaal. Hiermee kan pyrrhusoorwinning of uitlokking daarvan deel wees van 'n uitputtingsoorlog. 'n Voorbeeld was die eerste fase van die Slag om Brittanje, waar die Luftwaffe die RAF doelbewus uitgelok het. Die RAF het minder reserwes as die Luftwaffe gehad en in hierdie fase was dit besonder moeilik om die uitputting van vlieëniers te voorkom, sodat die Luftwaffe gedreig het om die RAF uit te put.
Die frase is geneem uit die gevegte wat Pyrrhus, koning van Epirus (nou 'n provinsie van Griekeland), teen die Romeine in die 3de eeu vC geveg het. Hy het 'n groot aantal mans in twee seëvierende veldslae verloor. Toe een van sy generaals hom gelukwens ná die oorwinning by Ausculum, het hy geantwoord: "As ons nog so 'n stryd teen die Romeine wen, is ons almal klaar." (Plutarchus, Lewe van Pyrrhus, 21.9) Voorbeelde van oorwinnings in die geskiedenis wat as pirrusoorwinnings gesien word, is:
Ozoroa mildredae
Ozoroa mildredae is 'n boom of struik wat aan die familie van mango-agtiges (Anacardiaceae) behoort. Die plant is endemies aan Angola.
Scarra Ntubeni
Scarra Ntubeni (gebore in Oos-Londen op 18 Februarie 1991) is 'n rugbyspeler wat vir die Westelike Provinsie in die Curriebeker en die Stormers in Superrugby op haker speel.
Sedert 2013 is hy ingesluit by die Springbokke se oefengroepe, maar het sy eerste speelkans vir dié span eers op 17 Augustus 2019 teen Argentinië op Loftus Versfeld gekry.
Tony Rosato
Tony Rosato (26 Desember 1954 – 10 Januarie 2017) was 'n Kanadese akteur en skrywer. Hy was bekend vir sy rolle in die rolprente The Under Achievers (1987) en Seeds of Doubt (1998), en in die televisiereeks Night Heat (1985).
Gene Gauntier
Gene Gauntier (17 Mei 1885 – 18 Desember 1966) was 'n Amerikaanse aktrise, skryfster, en vervaardiger. Sy was bekend vir haar rolle in die rolprente Arrah-Na-Pogue (1911) en From the Manger to the Cross; or, Jesus of Nazareth (1912).
Michael Rowe (akteur)
Michael Rowe is 'n Kanadese akteur, vervaardiger, en skrywer. Hy is bekend vir sy rolle in die rolprent Tomorrowland (2015) en in die televisiereekse Arrow (2012) en The Flash (2014).
Vrugbaarheid
Onder vrugbaarheid (fertiliteit) word verstaan die vermoë om te bevrug of om bevrug te word. Onvrugbaarheid het ongewenste kinderloosheid tot gevolg. Die oorsaak van onvrugbaarheid is min of meer ewe dikwels by die man as by die vrou op te spoor, maar in sommige gevalle kan na 'n uitgebreide ondersoek geen oorsaak gevind word nie.
Ongewenste kinderloosheid wat langer as een jaar duur, word 'n fertiliteitsteurnis genoem. Van steriliteit mag slegs gepraat word na 'n uitgebreide fertiliteitsondersoek van sowel die man as die vrou, wat getoon het dat hulle altyd kinderloos sal bly. Dit blyk dikwels dat 'n fertiliteitsteurnis nie op steriliteit berus nie, maar op subfertiliteit, wat dui op minder fertiliteit as normaalweg. Die moontlikheid om te bevrug of om bevrug te word, bestaan dan wel, maar dit sal dikwels langer duur as normaalweg.
Oorsake
Die oorsaak van onvrugbaarheid lê feitlik ewe dikwels by die man as by die vrou en kan verskeie oorsake hê:
Ondersoek
Daar word gewoonlik nie met 'n fertiliteitsondersoek begin voordat een jaar van onbeskermde koïtus (dus sonder voorbehoedmiddels) met geen swangerskap verloop het nie. Die ondersoek word sowel op die vrou as op die man gedoen, gewoonlik deur ŉ ginekoloog.
Dit begin gewoonlik met 'n algemene opname van die voorgeskiedenis van die man en die vrou. Die geneesheer vra na operasies, siektes en die gebruik van medisynes wat die vrugbaarheid sou kon beïnvloed het. Vervolgens doen hy 'n liggaamlike ondersoek waartydens hy veral aandagskenk aan die geslagsorgane en die spesifieke geslagskenmerke. Indien hier geen afwykings gevind word nie, volg 'n semenondersoek (spermanalise) waarvoor die semen gewoonlik deur masturbasie verkry word.
By ejakulasie moet die hoeveelheid meer as 1 ml wees. Die getal sperms moet minstens 20 miljoen per milliliter wees, waarvan 40% na ongeveer 2 uur nog beweeglik moet wees en 60% 'n normale vorm moet hê. Indien dit nie die geval is nie, word die semenondersoek nog enkele male herhaal. Indien die saad (ejakulaat) geen saadselle (sperms) bevat nie (asoöspermie), is daar geen kans op bevrugting nie. 'n Testisbiopsie (hier word 'n stukkie testisweefsel verwyder en ondersoek) kan dalk lig werp op die oorsaak.
Vir hierdie ondersoek word die pasiënt vir 'n dag in 'n hospitaal of kliniek opgeneem. 'n Ander ondersoek om die deurganklikheid van die eierleiers te bepaal, is pertubasie (pertubering). Hierby word gas in die baarmoeder gepers en deur drukmeting nagegaan of dit na die buik ontsnap. Ten slotte kan deur middel van laparoskopie ('n dun buis word in die buikholte ingelaat) inspeksie van die inwendige geslagsorgane gedoen.
Behandeling
By ongeveer 20% kinderlose egpare toon 'n fertiliteitsondersoek afwykings by een of albei huweliksmaats aan; by 60% van die gevalle is daar sprake van subfertiliteit, terwyl daar by die res van die gevalle geen duidelike oorsaak gevind kan word nie. Die behandeling van fertiliteitsteurnisse hang af van die oorsaak.
By 'n normale steurnis kan die toediening van hormone sinvol wees; by sommige gevalle is 'n operasie nodig. Na histerosalpingografie tree daar in sekere gevalle 'n swangerskap in, wat aandui dat die ondersoek in 'n mate ook terapeutiese waarde besit.
Rainier III van Monaco
Rainier III, Prins van Monaco (Rainier Louis Henri Maxence Bertrand Grimaldi, Graaf van Polignac; 31 Mei 1923 – 6 April 2005), het langer as 50 jaar oor die prinsdom Monaco regeer en was dus een van die langs regerende monarge van die 20ste eeu. Sy volle titel was Sy Deurlugtige Hoogheid die Soewereine Prins van Monaco.
Hy was buite Europa veral bekend vanweë sy huwelik met die Amerikaanse aktrise Grace Kelly. Hy was egter ook verantwoordelik vir hervormings aan die Monegaskiese grondwet en die uitbreiding van die land se ekonomie. Dobbelary maak vandag sowat 3 persent van die land se jaarlikse inkomste uit; toe Rainier die troon in 1949 bestyg het, was dit meer as 95 persent.
Herkoms
Rainier III was van Franse, Mexikaanse, Spaanse, Duitse, Skotse, Engelse, Nederlandse en Italiaanse herkoms.
Deur sy oumagrootjie lady Mary Victoria Hamilton, wat vir ’n kort rukkie Prinses van Monaco was, stam hy van Jakobus IV van Skotland. Sy oer-oeroumagrootjie was Stéphanie de Beauharnais, die aangenome dogter van Napoleon Bonaparte en later die Groothertogin van Baden.
Rainier was ook ’n afstammeling van ’n hele paar ander bekendes, onder andere koning Karl IX van Swede; koning Frederick II van Denemarke en Noorweë en Ferdinand I, Heilige Romeinse Keiser.
Vroeëre lewe
Rainier is in Monaco gebore as die enigste seun van prins Pierre van Monaco, die Hertog van Valentinois (gebore graaf Pierre de Polignac), en sy vrou, prinses Charlotte, Hertogin van Valentinois. Sy ma was die enigste kind van prins Louis II en Marie Juliette Louvet; Louis het haar later wettig aangeneem en sy het die erfgenaam van die Monegaskiese troon geword. Rainier se pa was ’n half-Franse, half-Mexikaanse edelman van Bretagne wat sy vrou se van, Grimaldi, ná hul troue aangeneem het en deur sy skoonpa ’n prins van Monaco gemaak is.
Rainier het een suster gehad: Haar Deurlugtige Hoogheid prinses Antoinette, Barones van Massy, ’n ongewilde figuur wat glo so ingemeng het in haar kinders se plek op die lys van troonopvolgers dat prinses Grace haar gelas het om die land te verlaat.
Rainier het op 9 Mei 1949 die Soewereine Prins van Monaco geword ná die dood van prins Louis II en nadat sy ma in 1944 afstand gedoen het van haar reg op die troon.
Huwelik en familie
Ná ’n jaar lange hofmakery is prins Rainier op 18 April 1956 op ’n burgerlike seremonie en op 19 April op ’n kerklike seremonie getroud met die Amerikaanse aktrise en Oscar-wenner Grace Kelly. (1929–1982). Hul kinders is:
Prins Rainier het nege kleinkinders gehad:
Ná die dood van sy vrou in 1982 in ’n motorongeluk was hy romanties betrokke by sy kleinniggie, prinses Ira von Fürstenberg, ’n voormalige aktrise wat later ’n juwelierware-ontwerper geword het.
Heerser
Ná sy troonbestyging het Rainier hard gewerk om Monaco se beeld te verbeter nadat dit heelwat skade gely het weens finansiële nalatigheid en skandale (sy ma, prinses Charlotte, het ’n bekende juweeldief, René die Wandelstok, as minnaar gehad). Die land was feitlik bankrot en ander dobbelplekke het oopgemaak wat met Monaco meegeding het. Rainier het Monaco toe geadverteer as ’n plek om belasting vry te spring en eiendom te ontwikkel, ’n handelsentrum en ’n toerismeparadys.
Hy was ook verantwoordelik vir die prinsdom se nuwe grondwet van 1962 wat die mag van die heerser aansienlik afgeskaal het. Die veranderings het ’n einde aan outokratiese heerskappy gemaak en dit vervang met regering deur die prins en die Nasionale Raad van 18 verkose lede.
Siekte en dood
In die laaste drie jaar van sy lewe het Rainier se gesondheid erg agteruitgegaan. Vroeg in 2004 is hy in die hospitaal opgeneem weens koronêre probleme. In Oktober was hy weer in die hospitaal met ’n longinfeksie. In November van dié jaar het prins Albert op die program Larry King Live aan Larry King gesê dit gaan goed met sy pa, maar hy het brongitis. Op 7 Maart 2005 is hy weer met ’n longinfeksie in die hospitaal opgeneem. Op 22 Maart is hy na die waakeenheid geskuif.
Op 31 Maart 2005 het die paleis aangekondig dat prins Albert sy pa se amptelike pligte oorneem aangesien Rainier dit nie meer kon nakom nie.
Op 6 April is aangekondig dat prins Rainier op 81-jarige ouderdom oorlede is. Hy is opgevolg deur sy enigste seun, wat die troon bestyg het as prins Albert II.
Strumaria prolifera
Strumaria prolifera is 'n meerjarige blomplant en geofiet wat tot die genus Strumaria behoort en deel is van die Sukkulente Karoo. Die spesie is endemies aan die Noord-Kaap en kom in Namakwaland op die Kourkammaberg voor. Hier groei dit hoog op die suidelike hang in die skadu's. Die plant word beskou as krities seldsaam, die populasie word nie meer as 100 plante geskat nie.
Rainier III van Monaco
Siekte en dood
Rainier is op 15 April 2005 langs sy vrou in Monaco begrawe.
Boezloedja-monument
Die Boezloedja-monument op die bergpiek Chadji Dimitar is in die somer van 1981 ter geleentheid van Bulgarye se 1300-jaarfees ingewy. Die futuristiese betonmonument, wat deur die argitek Georgi Stoilov volgens die styl van Sosialistiese realisme ontwerp is, versinnebeeld met sy 70 meter hoë steenpiloon Bulgarye se pad na oneindigheid. Die bergpiek het historiese en politieke betekenis - hier is in 1891 die Bulgaarse Sosiaaldemokratiese Arbeidersparty gestig waaruit later Bulgarye se Kommunistiese Party sou voortspruit.
Ná die politieke omwenteling in Bulgarye het die monument sy politieke en historiese simbolisme kwytgeraak en toenemend in verval geraak. In Julie 2019 is die monument saam met nege ander geboue deur die Amerikaanse Getty-stigting (Getty Foundation) in Los Angeles gekies as voorbeeld van ikoniese 20ste eeuse boukuns wat met fondse uit die internasionale Keeping It Modern-inisiatief omvattend gerestoureer sal word om dit vir die nageslag te bewaar.
Tim Rozon
Tim Rozon (gebore 4 Junie 1982) is 'n Kanadese akteur en vervaardiger. Hy is bekend vir sy rolle in die televisiereekse Instant Star (2004), Flashpoint (2008), Wild Roses (2009), en Wynonna Earp (2016).
Neopetrosia carbonaria
Neopetrosia carbonaria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Ryno Barnes
Ryno Barnes (gebore in Kaapstad op 5 November 1981) is ’n Suid-Afrikaanse rugbyspeler wat op haker speel vir die Griekwas in die Curriebeker en as plaasvervanger-haker in die Superrugbykompetisie vir die Cheetahs.
Neopetrosia chaliniformis
Neopetrosia chaliniformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1899 deur Thiele.
Neopetrosia compacta
Neopetrosia compacta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Bosbeesklou
Die bosbeesklou (Bauhinia tomentosa) is 'n struik of klein boompie, met liggroen blare. Die spesie is inheems in Angola, Burundi, Demokratiese Republiek die Kongo, Eswatini, Ethiopië, Jemen, Kenia, Malawi, Mosambiek, Soedan, Somalië, Sri Lanka, Tanzanië, Zambië en Zimbabwe. In Suid-Afrika is die boom inheems in Gauteng, KwaZulu-Natal, Limpopo, Mpumalanga en die Oos-Kaap en groei kuslangs.
Neopetrosia compacta
Die spons behoort tot die genus Neopetrosia en tot die familie Petrosiidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Bosbeesklou
Gebruike
Die hout word gebruik in die bou van hutte en die wortels, blomme, blare en bas word gebruik as tradisionele medisyne in Afrika en Indië.
Oliviero Toscani
Oliviero Toscani (* 28 Februarie 1942 in Milaan) is 'n Italiaanse fotograaf en artistieke direkteur wat tussen 1982 en 2000 internasionale bekendheid verwerf het met sy kontroversiële advertensieveldtogte vir die Italiaanse mode-etiket Benetton. Toscani het daarnaas korporatiewe identiteite vir die mode-etikette Fiorucci en Esprit asook die visuele kommunikasie vir die Italiaanse meubelvervaardiger B & B Italia ontikkel en ontwerp.
In 2000 het Toscani sy samewerking met Benetton tydelik gestaak nadat 'n advertensieveldtog met fotoportrette van ter dood veroordeeldes in Amerikaanse gevangenisse geloods is. Toscani, 'n politieke aktivis en felle teenstander van die doodstraf, het met hierdie veldtog in moeilikhede beland, net soos sy werkgewer Benetton. In die Verenigde State het sommige afdelingswinkels Benetton-mode uit hul rakke verwyder. Luciano Benetton het toe besluit om die kontrak met Toscani te beëindig. In 2007 het hy sy werk vir Benetton hervat.
Wilhelm Bleek
Wilhelm Heinrich Immanuel Bleek (8 Maart 1827 - 17 Augustus 1875) was ’n Duitse linguis wat navorsing oor onder meer Afrikatale gedoen het. Sy werk sluit in ’n Vergelykende Grammatika van Suid-Afrikaanse tale en sy groot projek wat hy saam met Lucy Lloyd aangepak het: die Bleek-en-Lloyd-argief van ǀXam- en !Kun-tekste. ’n Kort weergawe hiervan is eindelik gepubliseer met Specimens of Bushman Folklore, waarop Laurens van der Post baie staatgemaak het.
Biografie
Wilhelm Heinrich Immanuel Bleek is op 8 Maart 1827 in Berlyn gebore. Hy het in 1851 sy doktorsgraad in linguistiek aan die Universiteit van Bonn behaal, ná ’n tyd in Berlyn waar hy Hebreeus studeer en ’n belangstelling in Afrikatale ontwikkel het. Bleek se tesis was ’n poging om die tale van Noord-Afrika en die Khoisan-tale met mekaar te verbind – in dié tyd is geglo daar is ’n verband tussen alle Afrikatale. Sy belangstelling in Afrikatale is tussen 1852 en 1853 verder aangewakker toe hy Egiptiese Arabies geleer het.
Bleek het die Anglikaanse biskop van Natal in 1855 ontmoet en dié het hom aangemoedig om by hom in Natal aan te sluit om ’n Zoeloe-grammatikaboek saam te stel. Ná dié projek het Bleek in 1856 na Kaapstad gereis om sir George Grey, die goewerneur van die Kaapkolonie, se amptelike tolk te word en sy privaat biblioteek te katalogiseer. Bleek het hier ’n aansienlike reputasie as filoloog opgebou.
In 1859 is Bleek om gesondheidsredes vir ’n kort ruk terug na Duitsland, maar het daarna na Kaapstad teruggekeer. In 1861 het hy sy toekomstige vrou, Jemima Lloyd, ontmoet en hulle is op 22 November 1862 getroud. Jemima se suster, Lucy Lloyd, het by die huishouding aangesluit en sy kollega geword. Sy het sy werk ná sy dood voortgesit.
Toe Grey as goewerneur van Nieu-Seeland aangestel word, het hy sy hele versameling aan die Nasionale Biblioteek van Suid-Afrika geskenk, op voorwaarde dat Bleek die kurator daarvan is. Bleek het dié posisie van 1862 tot met sy dood in 1875 beklee. Intussen het hy ook gereeld vir Het Volksblad geskryf en die eerste deel van sy Vergelykende Grammatika in 1862 in Londen gepubliseer. Die tweede deel het in 1869 verskyn.
Die San
Bleek se eerste kontak met die San was in 1857 met gevangenes van Robbeneiland en die Kaapse Tronk en Verbeteringshuis. Hy het onderhoude met ’n paar van hulle gevoer en die inligting later in publikasies gebruik. Dié mense het van die Burgersdorp- en Colesbergomgewing gekom en variasies van eendersklinkende "Boesmantale" gepraat.
In 1863 het die plaaslike magistraat Louis Anthing die eerste ǀXam-sprekers aan Bleek bekend gestel. Hy het drie mans van die Kenhardt-distrik na Kaapstad gebring om verhoor te word vir aanvalle op boere (wat eindelik laat vaar is). In 1866 is twee San-gevangenes van die Agterveld naby Calvinia van die Breekwatertronk na die Kaapstadse Tronk oorgeplaas en dit was dus vir Bleek makliker om hulle te ontmoet. Met hulle hulp het hy ’n lys woorde en sinne en ’n alfabetiese woordeskat saamgestel. Die meeste woorde en sinne is deur Adam Kleinhardt verskaf (sien Bleek I-1, UCT A1.4.1).
thumb|160px|Bleek se graf in die Wynbergbegraafplaas in Kaapstad. In 1870 het Bleek en sy skoonsuster, Lloyd, wat nou saamgewerk het om die "Boesmantaal" te leer en persoonlike vertellings en folklore neer te skryf, bewus geword van die teenwoordigheid van ’n groep van 28 ǀXam-gevangenes in die Breekwatertronk en toestemming gekry om een na Mowbray te verskuif om sy taal te leer. ’n Jong man met die naam ǀAǃkúṅta is gekies. Dié was as gevolg van sy jeugdigheid egter onkundig oor sy mense se folklore en ’n ouer man met die naam ǁKábbo is toegelaat om hom te vergesel. ǁKábbo het Bleek en Lloyd se eerste werklike "onderwyser" geword. Mettertyd het ander lede van ǁKábbo se familie en ander families by Bleek en Lloyd in Mowbray gebly. Bleek en Lloyd het hulle taal geleer en neergeskryf, eers as lyste woorde en frases en later as stories oor hulle lewe, geskiedenis, folklore en gebruike.
Bleek en Lloyd het probeer om soveel moontlik antropologiese en etnografiese inligting te versamel. Dit het geslagsregisters, plekke van oorsprong, en die gebruike en daaglikse lewe van die inligtingsverskaffers ingesluit. Foto's en afmetings is ook geneem in ooreenstemming met die wetenskaplike norme van dié tyd. Intiemer en geskilderde portrette is ook gedoen.
Hoewel Bleek en Lloyd (alleen ná Bleek se dood) onderhoude met ander individue gevoer het, het hulle hulle aandag op ses |Xam-bydraers toegespits.
Dood
Bleek is op 17 Augustus 1875 op 48-jarige ouderdom in Mowbray oorlede en is in Wynberg begrawe saam met sy twee jong kinders wat voor hom dood is. Sy belangrike werk om |Xam se grammatika en letterkunde te boekstaaf is daarna deur Lucy Lloyd voortgesit en uitgebrei, met die steun van haar suster en Bleek se weduwee, Jemima.
Edelhert-grotmense
Die Edelhert-grotmense is die mees onlangse prehistoriese bevolking wat nie soos moderne mense lyk nie. Fossiele van tussen 14 500 en 11 500 jaar oud is in die Edelhert- en die Longlin-grot in China ontdek. Hulle het ’n mengsel eienskappe van archaïese en moderne mense en daar is aanvanklik geglo hulle is ’n aparte menslike spesie wat uitgesterf het voordat hulle tot die geenpoel van die moderne mens kon bydra.
Daar is bewyse van groot herte wat in die grot gaargemaak is, vandaar die naam.
Ontdekking
In 1979 is die gedeeltelike skedel van ’n grotbewoner in die Longlin-grot in die Guangxi Zhuang-streek van Cina ontdek. Nog menslike oorblyfsels is daarna in die Maludong-grot (Edelhert-grot) in die provinsie Yunnan gevind. Laasgenoemde se ouderdom is met radiokoolstofdatering geraam op tussen 14 500 en 11 500 jaar. Daar word geglo alle ander prehistoriese menslike spesies soos die Neanderdallers was uitgesterf teen die tyd dat die Edelhert-grotmense geleef het. Hulle sal dus meer onlangse mense gewees het as Homo floresiensis (van sowat 13 000 jaar gelede).
Dysidea cinerea
Dysidea cinerea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Edelhert-grotmense
Anatomie
Ondanks hul relatief jong ouderdom toon die fossiele eienskappe van meer primitiewe mense. Hulle het anders as moderne mense plat gesigte, breë neuse, uitstekende kakebene sonder ’n ken, groot kiestande, prominente wenkbroubene, dik skedelbene en ’n brein van gemiddelde grootte gehad.
Dysidea cinerea
Die spons behoort tot die genus Dysidea en tot die familie Dysideidae. Die wetenskaplike naam van die spesie is die eerste keer geldig gepubliseer in 1889 deur Keller.
Edelhert-grotmense
Status
Ondanks hul kenmerkende eienskappe is die wetenskaplikes wat hulle ontdek het teensinnig om hulle as ’n nuwe spesie te klassifiseer. Hulle kon dalk die produk van verbastering tussen Denisova-hominiene en moderne mense gewees het. Sommige wetenskaplikes glo die verskille is binne die verwagte variasies tussen menslike bevolkings.
DNS kon nog nie uit die fossiele onttrek word nie, maar pogings duur voort. Eers dan sal dit moontlik wees om die verwantskap tussen hulle en ander moderne mense te bepaal.
Deon van Rensburg
Deon van Rensburg (gebore in Potchefstroom op 24 Januarie 1982) is 'n Suid-Afrikaanse rugbyspeler wat vir die Lions op vleuel of senter speel in die Superrugbyreeks. Hy het voorheen vir die Luiperds en sedert 2010 vir die Goue Leeus in die Curriebeker-reeks gespeel.
1990 Britse Grand Prix
Die 1990 Formule Een Britse Grand Prix is op 15 Julie op die Silverstone-renbaan in Silverstone, Brittanje gehou. Dit was die agtste wedren van die kampioenskapseisoen en is deur Alain Prost in sy baas se rooi Ferrari gewen.
Mauritiaanse roepee
Die Mauritiaanse roepee (valutateken: ₨; ISO 4217 kode: MUR) is die plaaslike geldeenheid van Mauritius.
Geskiedenis
Die roepee is in die lewe geroep deur wetgewing in 1876. Die roepee is gekies as gevolg van massiewe invloei van die Indiese roepee tydens volgehoue Indiese immigrasie na Mauritius. Die Mauritiaanse roepee is in 1877 ingestel ter vervanging van die Indiese roepee, pond sterling en die Mauritiaanse dollar, met die Mauritiaanse roepee gelyk aan een Indiese roepee of 'n halwe Mauritiaanse dollar. Die pond was 10¼ roepees werd op daardie tydstip. Die Mauritiaanse geldeenheid was ook in die Seychelle gesirkuleer tot 1914, toe dit vervang is deur die Seychelle roepee teen gelyke waarde.
In 1934 is die Mauritiaanse roepee gekoppel aan die Britse Pond sterling wat die verbintenis met die Indiese roepee vervang het, teen die koers van 1 Roepee = 1 shilling 6 pennies (die koers waarteen die Indiese roepee ook gekoppel was). Hierdie koers, gelykstaande aan 13 ⅓ rupees = £ 1, is tot 1979 volgehou.
Muntstukke
In 1877 is munte vir die 1, 2, 5, 10 en 20 sent bekendgestel, met die laer drie waardes in koper en die hoër twee silwer. Muntproduksie is in 1899 gestaak maar gedurende 1911 hervat. Silwer muntstukke is eers weer in 1934 geproduseer, toe ¼, ½ en 1 roepee-munte ingevoer is. In 1947 is 'n koper-nikkel 10 sent bekendgestel, met koper-nikkel vervangende alle silwer in 1950.
In 1971 is 'n nuwe stel van die munte en banknote ingestel deur die Koninklike Munt. Dit stel het Koningin Elizabeth II se portret vertoon op die voorkant en 'n verskeidenheid van heraldiese motiewe op die agterkant. Sommige keersy-ontwerpe vir hierdie versameling is ontwerp deur Christopher Ironside, insluitend die 10 roepee, 200 goue roepee en 250 goue roepee (uitgereik in 1988).